Virallinen lehti nro C 142 , 21/05/1999 s. 0070



KIRJALLINEN KYSYMYS E-3011/98 esittäjä(t): Amedeo Amadeo (NI) komissiolle (8. lokakuuta 1998) Aihe: Yksityisten yritysten välinen vapaa kilpailu Toscanan alueen (regione) laissa N:o 67/95 edellytetään Toscanan alueella toimivien apteekkiliikkeiden pitämistä suljettuina loman vuoksi tietyn vähimmäisajan. Tämä koskee kaikkia apteekkeja, niin kunnallisia kuin yksityisiäkin. Vapaan ammatin harjoittajalle tai yrittäjälle lain nojalla asetettavaa lomanviettopakkoa ei pidetä hyväksyttävänä, sillä lain nojalla esitetty vaatimus vähimmäisloman viettämisestä on syrjivä ja ristiriidassa yrittämisen ja ammatin harjoittamisen vapauden kanssa. Euroopan komissiota, eritoten kilpailuasioista vastaavaa komission jäsentä Karel van MiertVan Miertiä pyydetään ilmaisemaan kantansa kysymykseen ja puuttumaan asiaan. Komission jäsenen Mario Montikomission puolesta antama vastaus (7. joulukuuta 1998) Arvoisan parlamentin jäsenen kuvailema tilanne ei näytä olevan yhteisön lainsäädännön vastainen. Tiettyä farmasian alan toimintaa koskevien lakien, asetusten ja hallinnollisten määräysten yhteensovittamisesta 16 päivänä syyskuuta 1985 annetussa direktiivissä 85/432/ETY(1) on saavutettu perustaso farmasian alan koulutuksen, ammattiin pääsyn ja ammatin harjoittamisen yhteensovittamiseen liittyvissä kysymyksissä. Yhteensovittamista ei kuitenkaan ole saatettu loppuun eikä se koske yleisölle avoimien apteekkien hoitamista koskevia edellytyksiä. Komissio haluaisi kiinnittää arvoisan parlamentin jäsenen huomion edellä mainitun direktiivin johdanto-osan toiseen kappaleeseen, jossa sanotaan seuraavasti: "tällä direktiivillä ei myöskään taata farmasian alan ja toiminnan aloittamisen ja harjoittamisen kaikkien edellytysten yhteensovittamista; etenkin apteekkien maantieteellisestä jakaumasta ja lääkejakelun yksinoikeudesta päättäminen kuuluu edelleen jäsenvaltioille". Koska alalla ei ole yhdenmukaistavaa tai yhteensovittavaa yhteisön lainsäädäntöä, jäsenvaltioilla on yksinomainen toimivalta antaa apteekkitoiminnan edellytyksiä koskevia säädöksiä, kunhan nämä säädökset ovat yhteisön oikeuden mukaisia. Komissio katsoo, että tässä esitetyn kaltaiset kansalliset toimenpiteet (pakollinen liikkeen kiinni pitäminen loman vuoksi tietyn vähimmäisajan) eivät riko EY:n perustamissopimuksen 52 artiklan mukaista sijoittautumisvapauden periaatetta, tässä yhteydessä nimenomaisesti Euroopan unionin sisäistä sijoittautumisvapautta, jos niitä sovelletaan ketään syrjimättä ja jos ne eivät ole suhteettomia tavoiteltuun päämäärään nähden. Arvoisan parlamentin jäsenen esittämä tilanne ei näytä olevan yhteisön kilpailulainsäädännön vastainen. EY:n perustamissopimuksen 85 ja 86 artiklaa sovelletaan ainoastaan yrityksiin, eivätkä ne vaikuta julkisiin toimiin. Ei myöskään ole mahdollista soveltaa samanaikaisesti EY:n perustamissopimuksen 3 artiklan g kohtaa, 5 artiklan toista kohtaa ja 85 artiklaa. Tämän vuoksi komissio haluaa kiinnittää arvoisan parlamentin jäsenen huomion Euroopan yhteisöjen tuomioistuimen oikeuskäytäntöön, jonka mukaan kyseisten artiklojen samanaikainen soveltaminen on mahdollista ainoastaan, jos kyseessä on valtion määräämä toimenpide, jonka takia on välttämätöntä tai suositeltavaa hyväksyä asiasta 85 artiklan vastainen päätös tai vahvistaa sen vaikutuksia taikka poistaa valtion omilta säännöksiltä niiden valtiollinen luonne antamalla yksityisille toimijoille vastuu tehdä taloudellisiin kysymyksiin liittyviä päätöksiä (ks. tuomio Meng, 17.11.1993, asia C-2/91, Kok. I-5751 ja tuomio Ohra, 17.11.1993, asia C-245/91, Kok. I-5851). (1) EYVL L 253, 24.9.1985.